[](http://www.google.no/imgres?imgurl=http://www.teleurt.no.24nb2.srv.ip.no/images_hovedside//lusemiddler/lus%2016.jpg&imgrefurl=http://teleurt.no/butikk/hudoljer-mot-kviser-strekkmerker-osv/plaget-med-hodelus/mer-om-hodelus&h=248&w=203&tbnid=Y4xDOGmDvJD0pM:&zoom=1&docid=XvxeQTA3q7-aNM&ei=_Gw9U8jmKMHVtQbTsICgAQ&tbm=isch&ved=0COoCEIQcMFM&iact=rc&dur=1440&page=7&start=71&ndsp=17)

**Aksjon mot hodelus!**

**HVA GJØR VI?**

**Torsdag 21.september 2017** ber vi alle skolens familier sjekke barna sine grundig for lus. Hjelpemidler til avlusing fås på apoteket. Der får man også gode råd med tanke på forebygging.

Helsesøster informerer: Det er foreldrenes ansvar å sjekke barna for lus for deretter å gjøre det nødvendige for å bli kvitt den. **Skolen har anledning til å sende barna hjem dersom det oppdages lus.**

Et godt forebyggende tiltak er at barn som har langt hår, setter opp håret sitt, gjerne med strikk. Vi ser at langt, flagrende hår er lett å fikle med.

Bruker barnet cap eller lue på skolen, legges hodeplagget i sekken når det er undervisning. Det kan også legges inn i ermet på ytterplagget.

Lærerne snakker jevnlig med elevene om hva vi kan gjøre for å forebygge luseplagen! Foreldrene følger opp med ukentlig sjekk og bruk av lusekam.

Støtt opp om aksjonen slik at vi i fellesskap kan redusere luseplagen på skolen og AKS i fremtiden. Resultater fra forskning viser at det viktigste tiltaket for å redusere antall tilfeller av hodelus er å sjekke ofte. Utover aksjonsperioden bør barna gres minst én gang i måneden, gjerne hver uke.

Les mer om lus på [www.fhi.no/tema/lus](http://www.fhi.no/tema/lus)